Οδηγός χρήσης του Cyber-shot
Εκτύπωση
Αρχική σελίδα > Αλλαγή ρυθμίσεων > Κύριες ρυθμίσεις > Ρύθμιση GPS (DSC-HX7V μόνο)

## Ρύθμιση GPS (DSC-HX7V μόνο)

Έλεγχος κατάστασης τριγωνισμού
Το ενσωματωμένο GPS και ο αισθητήρας κατεύθυνσης της κάμερας λαμβάνουν τις πληροφορίες σχετικά με την τοποθεσία ή την κατεύθυνση λήψης και τις εγγράφουν στις εικόνες. Με το παρεχόμενο λογισμικό "PMB", μπορείτε να εισάγετε φωτογραφίες και ταινίες που εγγράφηκαν με πληροφορίες τοποθεσίας και κατεύθυνσης λήψης σε έναν υπολογιστή και να απολαύσετε την προβολή τους με χάρτη που δείχνει την τοποθεσία λήψης τους. Βλ. "PMB Help" για λεπτομέρειες.

1. MENU (Ρυθμίσεις) (Κύριες ρυθμίσεις) [Ρύθμιση GPS] επιθυμητή λειτουργία

| Ναι | Ο αισθητήρας κατεύθυνσης GPS είναι ενεργοποιημένος.
| Όχι | Ο αισθητήρας κατεύθυνσης GPS είναι απενεργοποιημένος. Αν δεν θέλετε να εγγράψετε τις πληροφορίες τοποθεσίας και κατεύθυνσης, επιλέξτε [Όχι] για τη ρύθμιση GPS.

Για λήψη σήματος GPS

- Δεν είναι δυνατός σωστός τριγωνισμός σε εσωτερικούς χώρους ή κοντά σε ψηλά κτίρια. Χρησιμοποιήστε την κάμερά σας σε ανοικτό, εξωτερικό χώρο, και ενεργοποιήστε ξανά την κάμερά σας.

- Αν δεν εμφανιστεί το εικονίδιο τριγωνισμού, ακόμη και μετά από αναμονή μερικών λεπτών, μπορεί να βρίσκεστε σε περιοχή όπου η λήψη σήματος GPS είναι δύσκολη ή αδύνατη. Ξεκινήστε τη λήψη από το σημείο όπου βρίσκεστε ή μετακινηθείτε σε ανοικτό, εξωτερικό χώρο. Αν κάνετε τη λήψη από το σημείο όπου βρίσκεστε, δεν θα γίνει εγγραφή πληροφοριών τοποθεσίας.

Παρατηρήσεις

- Η κατεύθυνση λήψης δεν εγγράφεται κατά τη λήψη ταινιών.

- Οι πληροφορίες τοποθεσίας και κατεύθυνσης δεν εγγράφονται όταν η ταινία εγγράφεται στην εσωτερική μνήμη.

- Κατά την απογείωση και προσγείωση αεροπλάνου, απενεργοποιήστε την κάμερα, σε συμμόρφωση με τις οδηγίες που δίνονται στο αεροπλάνο.

- Χρησιμοποιήστε το GPS σύμφωνα με τους κανονισμούς του χώρου όπου βρίσκεστε ή της κατάστασης.

- Μπορεί να χρειαστούν μερικές δεκάδες δευτερόλεπτα ή λίγα λεπτά για τη λήψη των πληροφοριών τοποθεσίας όταν χρησιμοποιήσετε το GPS για πρώτη φορά ή όταν το χρησιμοποιήσετε ξανά μετά από μεγάλα χρονικά διαστήματα. Ο χρόνος τριγωνισμού μπορεί να μικρύνει με τη λήψη δεδομένων υποβοήθησης GPS. [Πληροφ.]

- Οι πληροφορίες σχετικά με την κατεύθυνση λήψης που λαμβάνει αυτή η κάμερα βασίζονται στο μαγνητικό βορρά (η κατεύθυνση προς την οποία στρέφεται η βελόνα της πυξίδας).

- Αν η κάμερα βρίσκεται κοντά σε μια μαγνητική πηγή ή ένα μέταλλο, μπορεί να προκύψει σφάλμα στον αισθητήρα κατεύθυνσης. Διατηρήστε την κάμερα μακριά από μαγνητική πηγή ή μέταλλο, αν είναι δυνατό.

- Η σωστή κατεύθυνση λήψης μπορεί να μην εγγραφεί ή να μην εμφανιστεί στις παρακάτω περιπτώσεις:

- Κοντά σε κτίριο, σε γέφυρα πεζών, σε μεταλλική γέφυρα, σε όχημα ή σε μεταλλικό πύργο

- Κοντά σε ηλεκτρικές συσκευές, όπως τηλεόραση, ηχείο, ψυγείο, κινητό τηλέφωνο, ακουστικά

- Κοντά σε γραφείο ή καρέκλα από χάλυβα, κτλ.

- Οι πληροφορίες κατεύθυνσης θα γίνουν ασταθείς αν η κάμερα είναι στραμμένη προς τα επάνω.

- Μην καλύπτετε τον αισθητήρα GPS με το δάχτυλό σας κατά την αναζήτηση δορυφόρων GPS ή όταν γίνεται τριγωνισμός. Κάτι τέτοιο μειώνει την ευαισθησία του αισθητήρα GPS και ο τριγωνισμός μπορεί να αποτύχει.

### Έλεγχος κατάστασης τριγωνισμού

Η ένδειξη αλλάζει σύμφωνα με την ισχύς της λήψης του σήματος GPS όταν είναι ενεργοποιημένο το GPS. Μπορείτε επίσης να δείτε την κατάσταση τριγωνισμού αν χρησιμοποιήσετε το [Πληροφορίες θέσης]. [Πληροφ.] Μπορείτε να ελέγξετε την κατεύθυνση λήψης με το εικονίδιο κατεύθυνσης που εμφανίζεται στην οθόνη.

Κατάσταση τριγωνισμού | Ενδείξεις GPS | Κατάσταση λήψης GPS
Ανενεργό | Χωρίς ένδειξη | Το [Ρύθμιση GPS] είναι ρυθμισμένο σε [Όχι] ή προέκυψε σφάλμα.
Δύσκολη |  | Η κάμερά σας δεν μπορεί να εντοπίσει σήμα GPS. Συνεπώς, δεν μπορεί να κάνει λήψη των πληροφοριών τοποθεσίας. Χρησιμοποιήστε την κάμερά σας σε ανοικτό χώρο.
Αναζήτηση |  | Γίνεται αναζήτηση για δορυφόρους GPS. Μπορεί να χρειαστούν λίγα λεπτά για να ξεκινήσει ο τριγωνισμός.
Γίνεται τριγωνισμός |  | Η κάμερά σας λαμβάνει σήμα GPS και μπορεί να κάνει λήψη πληροφοριών τοποθεσίας.

Κατεύθυνση λήψης | Ενδείξεις
Βόρεια |
Δυτικά |
Νότια |
Ανατολικά |

Σχετικό θέμα
Πληροφορίες θέσης (DSC-HX7V μόνο)
Δεδ. υποβοήθ. GPS (DSC-HX7V μόνο)
Αυτ. προσ. ρολογ. (DSC-HX7V μόνο)
Αυτ. προσ. περιοχής (DSC-HX7V μόνο)
GPS (DSC-HX7V μόνο)
Πίσω στην κορυφή